Simona Halep și-a reluat antrenamentele. Surpriză uriașă! Sportiva alături de care se pregătește pentru Miami Open
Simona Halep, 32 de ani, și-a reluat antrenamentele, după ce oficialii turneului Miami Open i-au oferit un wild card la scurt timp după ce Tribunalul de Arbitraj Sportiv de la Lausanne i-a redus suspendarea pentru dopaj de la 4 ani la 9 luni.
Campioana noastră a decis să se pregătească în România, la Complexul Sportiv Ion Țiriac, iar vineri a fost acompaniată de Alexandra Cadanțu-Ignatik, 33 de ani, care se află pe locul 311 în clasamentul WTA.
Cele două jucătoare chiar s-a fotografiat împreună, iar Cadanțu-Ignatk a postat poza pe Instagram. "Fericită să te văd din nou pe teren", a scis aceasta.
Miami Open, turneu de 1.000 puncte în clasamentul WTA, se va desfășura în perioada 19-31 martie.
Ultimul meci oficial al Simonei Halep a avut loc pe 29 august 2022, în runda inaugurală de la US Open, contra Dariei Snigur, scor 2-6, 6-0, 4-6.
Sursa: StirilePROTV
Dată publicare:
09-03-2024 00:01